Държавен вестник, бр. 26, 2011 г., стр. 15

БРОЙ  26	
Д Ъ Р Ж А В Е Н  В Е С Т Н И К 	
СТР.  15  
Раздел VІ
Регистриране на износ, внос и трансфер на 
продукти, свързани с отбраната
Чл. 32. (1) Лицата, подаващи заявления за 
издаване на удостоверение за внос, износ и 
трансфер по чл. 6, ал. 2, 4, 6 и 9, представят 
в Министерството на икономиката, енергети­
ката и туризма документи, удостоверяващи:
1. страните по конкретната сделка и пра­
вото им да извършват съответните дейности;
2. вида и произхода на продуктите, свър­
зани с отбраната;
3. крайната употреба и крайния потребител;
4. условията на доставката.
(2) Изискванията за вида и съдържанието 
на документите по ал. 1 се определят с пра­
вилника за прилагане на закона.
(3) Издаването на удостоверението по ал. 1 
се извършва в срок до  7 работни дни от да­
тата на получаване на документите.
(4) Удостоверението по ал. 1 се издава в 
4 екземпляра. Първият екземпляр се пре­
доставя на заявителя, вторият се изпраща в 
Държавна агенция „Национална сигурност“, 
третият се изпраща в Централното митни­
ческо управление на Агенция „Митници“, 
а четвъртият остава в Министерството на 
икономиката, енергетиката и туризма.
(5) Издаденото удостоверение е със срок 
на валидност до една година и може да бъде 
продължено еднократно за същия срок. То 
може да бъде използвано само от лицето, на 
което е издадено.
Г л а в а  т р е т а
УСЛОВИЯ И РЕД ЗА ПРИЛАГАНЕ НА КОН­
ТРОЛ ВЪРХУ ИЗНОС, ТРАНСФЕР, ТРАНЗИТ 
И ВНОС НА ИЗДЕЛИЯ С ДВОЙНА УПО­
ТРЕБА И БРОКЕРСКА ДЕЙНОСТ С ТЯХ
Раздел І
Обхват на контрола върху износа, трансфера, 
транзита и брокерските услуги с изделия с 
двойна употреба
Чл. 33. Разпоредбите на тази глава относно 
контрола върху износа, трансфера, транзита 
и брокерските услуги с изделия с двойна 
употреба се прилагат, доколкото в Регламент 
(ЕО) № 428/2009 или в други закони не е 
предвидено друго.
Чл. 34. (1) Разрешение за износ на изделия 
с двойна употреба се изисква за:
1. изделия с двойна употреба, посочени в 
Приложение I на Регламент (ЕО) № 428/2009;
2. изделия с двойна употреба извън посо­
чените в Приложение I на Регламент (ЕО) 
№ 428/2009, когато са налице условията на 
чл. 4, параграфи 1 – 5 от същия регламент;
3. определени с акт на Министерския съвет 
изделия с двойна употреба извън посочените в 
Приложение I на Регламент (ЕО) № 428/2009, 
представляващи заплаха за обществената 
сигурност и човешките права.
(2) Разрешение за трансфер на изделия 
с двойна употреба се изисква за изделия с 
двойна употреба:
1. определени в Приложение IV на Регла­
мент (ЕО) № 428/2009, от територията на 
Република България за територията на друга 
държава членка;
2. които не са определени в Приложение 
IV на Регламент (ЕО) № 428/2009, когато към 
момента на трансфера са налице условията 
на чл. 22, параграф 2 от същия регламент.
(3) Разрешение за транзит на изделия с 
двойна употреба, определени в Приложение 
I на Регламент (ЕО) № 428/2009, се изисква, 
когато изделията са или могат да бъдат пред­
назначени за употребите, определени в чл. 4, 
параграф 1 от същия регламент.
(4) Разрешение за брокерски услуги с изде­
лия с двойна употреба се изисква за изделия 
с двойна употреба:
1. определени в Приложение I на Регламент 
(ЕО) № 428/2009, когато изделията са или 
могат да бъдат предназначени за употребите, 
определени в чл. 4, параграфи 1 и 2 от същия 
регламент;
2. които не са включени в Приложение I 
на Регламент (ЕО) № 428/2009, когато изде­
лията са или могат да бъдат предназначени 
за употребите, определени в чл. 4, параграф 1 
от същия регламент.
Чл. 35. Износът на изделия с двойна упо­
треба включва всички режими и дейности, 
посочени в чл. 2, параграф 2 от Регламент 
(ЕО) № 428/2009.
Чл. 36. (1) Междуведомствената комисия 
прилага мерките, които са посочени в Ре­
гламент (ЕО) № 428/2009 като възложени на 
държава членка.
(2) Междуведомствената комисия:
1. издава разрешения за износ и трансфер 
на изделия с двойна употреба в рамките на 
Общността от територията на Република 
България и брокерската дейност с тях;
2. осъществява сътрудничество с другите 
органи и институции, компетентни по въ­
просите на експортния контрол в Република 
България;
3. осъществява сътрудничество с компе­
тентните органи на Общността и на държа­
вите членки;
4. осъществява сътрудничество с между­
народните институции и с органите на други 
държави, отговарящи по въпросите на експорт­
ния контрол на изделия с двойна употреба;
5. предоставя информация в изпълнение на 
задълженията по този закон и по Регламент 
(ЕО) № 428/2009.